Διάταξη του Δικαστηρίου (έβδομο τμήμα) της 7ης Σεπτεμβρίου 2016 – Lotte Co. Ltd κατά Γραφείου Διανοητικής Ιδιοκτησίας της Ευρωπαϊκής Ένωσης
(Υπόθεση C-586/15 P) 1
(Αίτηση αναιρέσεως – Άρθρο 181 του Κανονισμού Διαδικασίας του Δικαστηρίου – Σήμα της Ευρωπαϊκής Ένωσης – Εικονιστικό σήμα το οποίο περιέχει ένα λεκτικό στοιχείο στην ιαπωνική γλώσσα και την εικόνα ενός κοάλα πάνω σε δένδρο που κρατά ένα μικρό κοάλα – Ανακοπή από τον δικαιούχο του προγενέστερου εθνικού τρισδιάστατου σήματος KOALA-BÄREN και του προγενέστερου εθνικού εικονιστικού σήματος KOALA – Απόδειξη της ουσιαστικής χρήσης του σήματος – Χρήση του σήματος υπό μορφή η οποία διαφέρει ως προς στοιχεία, τα οποία δεν μεταβάλλουν τον διακριτικό χαρακτήρα του σήματος – Άρθρο 15, παράγραφος 1, δεύτερο εδάφιο, στοιχείο α΄, και άρθρο 42, παράγραφοι 2 και 3, του Κανονισμού (ΕΚ) 207/2009 – Αίτηση αναιρέσεως εν μέρει προδήλως απαράδεκτη και εν μέρει προδήλως αβάσιμη)
Γλώσσα διαδικασίας: η γερμανική
Διάδικοι
Αναιρεσείουσα: Lotte Co. Ltd (εκπρόσωπος: M. Knitter, Rechtsanwältin)
Αντίδικοι κατ’ αναίρεση: Nestlé Unternehmungen Deutschland GmbH (εκπρόσωπος: A. Jaeger-Lenz, Rechtsanwältin), Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωπος: D. Walicka)
Διατακτικό
Το Δικαστήριο διατάσσει:
Απορρίπτει την αίτηση αναιρέσεως.
Καταδικάζει τη Lotte Co. Ltd στα δικαστικά έξοδα της, καθώς και σε εκείνα της Nestlé Unternehmungen Deutschland GmbH.
Το Γραφείο Διανοητικής Ιδιοκτησίας της Ευρωπαϊκής Ένωσης (EUIPO) φέρει τα δικαστικά έξοδά του.
____________
1 ΕΕ C 59 της 15.2.2016.